ddrg/super_eurlex huggingface dataset:
Αρθρο 168

Η Οικονομική και Κοινωνική Επιτροπή εκλέγει μεταξύ των μελών της τον πρόεδρο και το προεδρείο της για περίοδο δύο ετών.

Η επιτροπή αυτή καταρτίζει τον κανονισμό της και τον υποβάλλει στην ομόφωνη έγκριση του Συμβουλίου.

Η επιτροπή αυτή συγκαλείται από τον πρόεδρό της κατόπιν αιτήσεως του Συμβουλίου ή της Επιτροπής.
Αρθρο 33.

Κάθε Κράτος μέλος θεσπίζει νομοθετικές, κανονιστικές και διοικητικές διατάξεις, κατάλληλες για την εξασφάλιση της τηρήσεως των τεθέντων βασικών κανόνων και λαμβάνει τα αναγκαία μέτρα για την εκπαίδευση, τη διαπαιδαγώγηση και την επαγγελματική κατάρτιση.

Η Επιτροπή απευθύνει τις απαιτούμενες συστάσεις προκειμένου να εξασφαλίσει την εναρμόνιση των διατάξεων που εφαρμόζονται στον τομέα αυτό εντός των Κρατών μελών.

Για το σκοπό αυτό τα Κράτη μέλη υποχρεούνται να ανακοινώσουν στην Επιτροπή τις διατάξεις που εφαρμόζονται κατά την έναρξη της ισχύος της παρούσης συνθήκης, καθώς και τα μεταγενέστερα σχέδια διατάξεων της αυτής φύσεως.

Οι ενδεχόμενες συστάσεις της Επιτροπής που αφορούν τα σχέδια διατάξεων εκδίδονται εντός προθεσμίας τριών μηνών από της ανακοινώσεως των σχεδίων αυτών.
Αρθρο 214.

1. Το πρώτο οικονομικό έτος αρχίζει από την έναρξη της ισχύος της παρούσης συνθήκης και λήγει την 31η Δεκεμβρίου του ιδίου έτους. Αν όμως η συνθήκη αρχίσει να ισχύει κατά το δεύτερο ήμισυ του έτους, το πρώτο οικονομικό έτος παρατείνεται μέχρι την 31η Δεκεμβρίου του επομένου έτους.

2. Μέχρι της καταρτίσεως των προϋπολογισμών για το πρώτο οικονομικό έτος, τα Κράτη μέλη προβαίνουν σε άτοκες προκαταβολές προς την Κοινότητα που αφαιρούνται από τις χρηματικές εισφορές για την εκτέλεση των προϋπολογισμών αυτών.

3. Μέχρι της καταρτίσεως του κανονισμού περί της υπηρεσιακής καταστάσεως των υπαλλήλων και του νομικού καθεστώτος που διέπει το λοιπό προσωπικό της Κοινότητος κατά το άρθρο 186, κάθε όργανο προσλαμβάνει το αναγκαίο προσωπικό και συνάπτει για το σκοπό αυτό συμβάσεις ορισμένου χρόνου.

Κάθε όργανο εξετάζει από κοινού με το Συμβούλιο τα ζητήματα που αφορούν τον αριθμό, την αμοιβή και την κατανομή των θέσεων.
Αρθρο 94.

Τα Κράτη μέλη θεσπίζουν Κοινό Δασμολόγιο υπό τους ajoko}hour όρους:

α) Για τα προϊόντα, τα οποία αναγράφονται στον πίνακα Α1, το Κοινό Δασμολόγιο ορίζεται στο επίπεδο του πλέον χαμηλού δασμολογίου, που ίσχυε σε ένα από τα Κράτη μέλη, την 1η Ιανουαρίου 1957.

β) Για προϊόντα, τα οποία αναγράφονται στον πίνακα Α2, η Επιτροπή λαμβάνει όλα τα πρόσφορα μέτρα για την έναρξη διαπραγματεύσεων μεταξύ των Κρατών μελών, εντός προθεσμίας τριών μηνών από της ενάρξεως ισχύος της παρούσης συνθήκης. Σε περίπτωση κατά την οποία για ορισμένα από τα προϊόντα αυτά δεν επέλθει συμφωνία κατά τη λήξη του πρώτου έτους μετά την έναρξη ισχύος της παρούσης συνθήκης, το Συμβούλιο προτάσει της Επιτροπής καθορίζει με ειδική πλειοψηφία τους εφαρμοστέους δασμούς του Κοινού Δασμολογίου·

γ) Το Κοινό Δασμολόγιο για τα προϊόντα, τα οποία αναγράφονται στους πίνακες Α1 και Α2, εφαρμόζεται από της λήξεως του πρώτου έτους μετά την έναρξη της ισχύος της παρούσης συνθήκης.
Αρθρο 161

Προς εκπλήρωση των καθηκόντων τους και σύμφωνα με την παρούσα συνθήκη, το Συμβούλιο και η Επιτροπή εκδίδουν κανονισμούς και οδηγίες, λαμβάνουν αποφάσεις και διατυπώπουν συστάσεις ή γνώμες.

Ο κανονισμός έχει γενική ισχύ. Είναι δεσμευτικός ως προς όλα τα μέρη του και ισχύει σε κάθε Κράτος μέλος.

Η οδηγία δεσμεύει κάθε Κράτος μέλος στο οποίο απευθύνεται, όσον αφορά το επιδιωκόμενο αποτέλεσμα, αλλά αφήνει την επιλογή του τύπου και των μέσων στην αρμοδιότητα των εθνικών αρχών.

Η απόφαση είναι δεσμευτική ως προς όλα τα μέρη της για τους αποδέκτες που ορίζει. Οι συστάσεις και οι γνώμες δε δεσμεύουν.
ΣΥΝΘΗΚΗ ΠΕΡΙ ΙΔΡΥΣΕΩΣ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΟΣ ΚΑΙ ΧΑΛΥΒΟΣ - ΑΡΘΡΟ 27Α



Επίσημη Εφημερίδα αριθ. C 191 της 29/07/1992 σ. 0046



Άρθρο 27 Α Το Συμβούλιο συνέρχεται κατόπιν προσκλήσεως του Προέδρου του με πρωτοβουλία αυτού του ιδίου, ενός από τα μέλη του ή της Επιτροπής.
Αρθρο 95

Σε όλες τις περιπτώσεις που δεν προβλέπονται στην παρούσα συνθήκη, στις οποίες απόφαση ή σύσταση της Ανωτάτης Αρχής παρίσταται αναγκαία για την πραγματοποίηση, κατά τη λειτουργία της κοινής αγοράς του άνθρακος και του χάλυβος και σύμφωνα με τις διατάξεις του άρθρου 5, ενός από τους σκοπούς της Κοινότητος, όπως ορίζονται στα άρθρα 2, 3 και 4, η απόφαση ή η σύσταση αυτή δύναται να εκδοθεί μετά ομόφωνη σύμφωνη γνώμη του Συμβουλίου και κατόπιν διαβουλεύσεως με την Συμβουλευτική Επιτροπή.

Η ίδια απόφαση ή σύσταση, εκδοθείσα με την αυτή μορφή, καθορίζει ενδεχομένως τις εφαρμοστέες κυρώσεις.

Αν μετά τη λήξη της μεταβατικής περιόδου που προβλέπεται από τη σύμβαση περί των μεταβατικών diat

eym, προκύπτουν στην πράξη απρόβλεπτες δυσχέρειες κατά την εφαρμογή της παρούσης συνθήκης ή βαθιά μεταβολή των οικονομικών ή τεχνικών συνθηκών η οποία επηρεάζει άμεσα την κοινή αγορά του άνθρακος και του χάλυβος, καθιστούν αναγκαία την προσαρμογή των κανόνων περί της ασκήσεως από την Ανωτάτη Αρχή των εξουσιών που της έχουν μεταβιβασθεί, οι κανόνες αυτοί δύνανται να τροποποιούνται καταλλήλως χωρίς όμως να θίγονται οι διατάξεις των άρθρων 2, 3 και 4 ή ο συσχετισμός των εξουσιών που παρέχονται αντιστοίχως στην Ανωτάτη Αρχή και στα άλλα όργανα της Κοινότητος.

Οι τροποποιήσεις αυτές προτείνονται με κοινή συμφωνία Ανωτάτης Αρχής και Συμβουλίου, το οποίο αποφασίζει με πλειοψηφία των δέκα δωδεκάτων των μελών του, και υποβάλλονται στο Δικαστήριο προς γνωμοδότηση. Το Δικαστήριο κατά την εξέταση των προτάσεων έχει πλήρη αρμοδιότητα να εκτιμήσει όλα τα πραγματικά και νομικά ζητήματα. Αν μετά την εξέταση αυτή το Δικαστήριο διαπιστώσει ότι οι προτάσεις είναι σύμφωνες με τις διατάξεις του προηγουμένου εδαφίου, οι προτάσεις διαβιβάζονται στο Ευρωπαϊκό Κοινοβούλιο και αρχίζουν να ισχύουν αν εγκριθούν με πλειοψηφία των τριών τετάρτων των ψηφισάντων και των δύο τρίτων των μελών του Ευρωπαϊκού Κοινοβουλίου (*).

(*) Τέταρτο εδάφιο όπως τροποποιήθηκε από το άρθρο 13 της πράξεως προσχωρήσεως Ισπ./Πορτ.
Αρθρο 78η(*). (*) Κείμενο που προστέθηκε από το άρθρο 10 της συνθήκης περί τροποποιήσεως ορισμένων δημοσιονομικών διατάξεων.

Το Συμβούλιο, ομοφώνως, προτάσει της Ανωτάτης Αρχής και κατόπιν διαβουλεύσεως με το Ευρωπαϊκό Κοινοβούλιο και μετά γνωμοδότηση του Ελεγκτικού Συνεδρίου:

α) εκδίδει τους δημοσιονομικούς κανονισμούς που ρυθμίζουν ιδίως τη διαδικασία τη σχετική με την κατάρτιση και εκτέλεση του διοικητικού προϋπολογισμού και την απόδοση και εξέλεγξη των λογαριασμών·

β) ορίζει τους κανόνες και οργανώνει τον έλεγχο της ευθύνης των διατακτών και των υπολόγων.
Αρθρο 17

(Το άρθρο καταργήθηκε από το άρθρο 19 της συνθήκης συγχωνεύσεως)

[Βλέπε άρθρο 18 της συνθήκης συγχωνεύσεως που έχει ως εξής:

Η Επιτροπή δημοσιεύει κατ’ έτος, ένα μήνα τουλάχιστον προ της ενάρξεως της συνόδου της του Ευρωπαϊκού Κοινοβουλίου, γενική έκθεση περί της δραστηριότητος των Κοινοτήτων.]
Αρθρο 39

Οι προσφυγές που προβλέπονται στα άρθρα 36 και 37 της συνθήκης ασκούνται εντός προθεσμίας ενός μηνός που προβλέπεται στην τελευταία παράγραφο του άρθρου 33.

Προθεσμίες λόγω αποστάσεως θα ορισθούν από τον κανονισμό διαδικασίας.

Απώλεια δικαιώματος λόγω παρόδου των προθεσμιών δε δύναται να αντιταχθεί όταν ο ενδιαφερόμενος αποδεικνύει την ύπαρξη τυχαίου συμβάντος ή ανωτέρας βίας.
Αρθρο 7

Οι δικαστές δύνανται να απαλλαγούν των καθηκόντων τους, μόνον όταν, κατά ομόφωνη απόφαση των λοιπών δικαστών, έπαυσαν να ανταποκρίνονται στις απαιτούμενες προυποθέσεις.

Ο πρόεδρος του Συμβουλίου, ο πρόεδρος της Ανωτάτης Αρχής και ο πρόεδρος του Ευρωπαϊκού Κοινοβουλίου ενημερώνονται σχετικά από το γραμματέα.

Διά της γνωστοποιήσεως αυτής η θέση καθίσταται κενή.
ΠΡΟΟΙΜΙΟ

ΤΑ ΥΨΗΛΑ ΣΥΜΒΑΛΛΟΜΕΝΑ ΜΕΡΗ,

ΕΠΙΘΥΜΩΝΤΑΣ να καταρτίσουν τη σύμβαση περί των μεταβατικών διατάξεων που προβλέπεται στο άρθρο 85 της συνθήκης,

ΣΥΜΦΩΝΗΣΑΝ επί των εξής:
Αρθρο 38

Το Δικαστήριο δύναται να ακυρώσει, κατόπιν προσφυγής ενός από τα Κράτη μέλη ή της Ανωτάτης Αρχής, τις πράξεις του Ευρωπαϊκού Κοινοβουλίου ή του Συμβουλίου.

Η προσφυγή πρέπει να κατατεθεί εντός μηνός από τη δημοσίευση της πράξεως του Ευρωπαϊκού Κοινοβουλίου ή την γνωστοποίηση της πράξεως του Συμβουλίου στα Κράτη μέλη ή στην Ανωτάτη Αρχή.

Μόνο οι λόγοι της αναρμοδιότητος ή της παραβάσεως ουσιώδους τύπου δύνανται να επικληθούν εις ενίσχυση της προσφυγής αυτής.
Αρθρο 27

(Το άρθρο καταργήθηκε από το άρθρο 7 της συνθήκης συγχωνεύσεως)

[Βλέπε άρθρο 2 της συνθήκης συγχωνεύσεως που έχει ως εξής:

Το Συμβούλιο αποτελείται από αντιπροσώπους των Κρατών μελών. Κάθε κυβέρνηση αποστέλλει στο Συμβούλιο ως εκπρόσωπό της ένα από τα μέλη της.

Η προεδρία ασκείται διαδοχικώς από κάθε Κράτος μέλος του Συμβουλίου για περίοδο έξι μηνών σύμφωνα με την ακόλουθη σειρά των Κρατών μελών:

- για έναν πρώτο κύκλο έξι ετών: Βέλγιο, Δανία, Γερμανία, Ελλάδα, Ισπανία, Γαλλία, Ιρλανδία, Ιταλία, Λουξεμβούργο, Κάτω Χώρες, Πορτογαλία, Ηνωμένο Βασίλειο,

- για τον επόμενο κύκλο έξι ετών: Δανία, Βέλγιο, Ελλάδα, Γερμανία, Γαλλία, Ισπανία, Ιταλία, Ιρλανδία, Κάτω Χώρες, Λουξεμβούργο, Ηνωμένο Βασίλειο, Πορτογαλία] (*).

(*) Το δεύτερο εδάφιο όπως τροποποιήθηκε τελευταία από το άρθρο 11 της πράξεως προσχωρήσεως Ισπ./Πορτ.
11951K/PRO/CJ/30

Συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος ( ΕΚΑΧ ), Πρωτόκολλο περί του οργανισμού του Δικαστηρίου της Ευρωπαϊκής Κοινότητος Άνθρακος και Χάλυβος, Τίτλος ΙΙΙ: Διαδικασία, Αποφάσεις, Άρθρο 30
Αρθρο 39

Οι προσφυγές που ασκούνται ενώπιον του Δικαστηρίου δεν έχουν ανασταλτικό αποτέλεσμα.

Το Δικαστήριο όμως δύναται, αν κρίνει ότι επιβάλλεται από τις περιστάσεις, να διατάξει την αναστολή της εκτελέσεως της προσβαλομένης αποφάσεως ή συστάσεως.

Δύναται να διατάξει και κάθε άλλο αναγκαίο προσωρινό μέτρο.
Αρθρο 58

1. Σε περίπτωση μειώσεως της ζητήσεως, αν η Ανωτάτη Αρχή κρίνει ότι η Κοινότης ευρίσκεται ενώπιον περιόδου έκδηλης κρίσεως και ότι τα μέτρα δράσεως που προβλέπονται στο άρθρο 57 δεν επαρκούν για την αντιμετώπισή της, οφείλει η ίδια, κατόπιν διαβουλεύσεως με τη Συμβουλευτική Επιτροπή και μετά σύμφωνη γνώμη του Συμβουλίου, να καθορίσει ένα σύστημα ποσοστώσεων της παραγωγής, συνοδευόμενο, στο βαθμό που είναι αναγκαίο, από τα μέτρα που προβλέπονται στο άρθρο 74.

Ελλείψει πρωτοβουλίας της Ανωτάτης Αρχής, δύναται ένα Κράτος μέλος να φέρει το θέμα ενώπιον του Συμβουλίου, το οποίο δύναται ομοφώνως να επιβάλει στην Ανωτάτη Αρχή την καθιέρωση καθεστώτος ποσοστώσεων.

2. Η Ανωτάτη Αρχή βάσει μελετών που γίνονται σε συνεργασία με τις επιχειρήσεις και τις ενώσεις επιχειρήσεων, καθορίζει τις ποσοστώσεις επί ευλόγου βάσεως, λαμβανομένων υπόψη των αρχών που ορίζονται στα άρθρα 2, 3 και 4. Η Ανωτάτη Αρχή δύναται ιδίως να ρυθμίζει το επίπεδο της δραστηριότητος των επιχειρήσεων με κατάλληλες εισφορές επί των ποσοτήτων σε τόνους που υπερβαίνουν ένα επίπεδο αναφοράς, το οποίο ορίζεται με γενική απόφαση.

Τα ποσά που συγκεντρώνονται κατ’ αυτό τον τρόπο διατίθενται για την υποστήριξη επιχειρήσεων των οποίων ο ρυθμός παραγωγής έχει επιβραδυνθεί κάτω του προβλεπομένου ορίου, προκειμένου ιδίως να εξασφαλισθεί κατά το δυνατό η διατήρηση της απασχολήσεως στις επιχειρήσεις αυτές.

3. Το καθεστώς των ποσοστώσεων λήγει προτάσει της Ανωτάτης Αρχής προς το Συμβούλιο κατόπιν διαβουλεύσεως με τη Συμβουλευτική Επιτροπή ή προτάσει της κυβερνήσεως Κράτους μέλους, εκτός αν το Συμβούλιο αποφασίσει άλλως, ομοφώνως μεν εφ’ όσον η πρόταση προέρχεται από την Ανωτάτη Αρχή, με απλή δε πλειοψηφία εφ’ όσον η πρόταση προέρχεται από μία κυβέρνηση. Η λήξη του καθεστώτος των ποσοτώσεων αποτελεί αντικείμενο δημοσιεύσεως μερίμνη της Ανωτάτης Αρχής.

4. Η Ανωτάτη Αρχή δύναται να επιβάλει στις επιχειρήσεις που παραβιάζουν τις αποφάσεις που λαμβάνει κατ’ εφαρμογή του παρόντος άρθρου πρόστιμα, το ύψος των οποίων είναι κατ’ ανώτατο όριο ίσο προς την αξία των ποσοτήτων που παρήχθησαν αντικανονικά.
Αρθρο 15

Οι αποφάσεις, οι συστάσεις και οι γνώμες της Ανωτάτης Αρχής αιτιολογούνται και αναφέρονται στις γνώμες που έχουν υποχρεωτικά ζητηθεί.

Οι αποφάσεις και οι συστάσεις, όταν έχουν ατομικό χαρακτήρα, δεσμεύουν τον ενδιαφερόμενο από της κοινοποιήσεώς τους.

Στις άλλες περιπτώσεις εφαρμόζονται διά μόνης της δημοσιεύσεώς τους.

Η Ανωτάτη Αρχή καθορίζει τους τρόπους εφαρμογής του παρόντος άρθρου.
Συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος ( ΕΚΑΧ ), Μέρος πρώτο - Θέση σε εφαρμογή της συνθήκης, Κεφάλαιο ΙΙ: Δημιουργία της κοινής αγοράς, Επιδοτήσεις, Άμεσες ή Έμμεσες ενισχύσεις, Ειδικές Επιβαρύνσεις, Άρθρο 11





Αρθρο 11 Οι κυβερνήσεις των Κρατών μελών κοινοποιούν στην Ανωτάτη Αρχή από της αναλήψεως των καθηκόντων της, τις ενισχύσεις και τις επιδοτήσεις πάσης φύσεως, που απολαύουν στις αντίστοιχες χώρες τους οι βιομηχανίες άνθρακος και χάλυβος, ή τις ειδικές επιβαρύνσεις που επιβάλλονται επ’αυτών. Εκτός συμφωνίας της Ανωτάτης Αρχής περί της διατηρήσεως αυτών των επιδοτήσεων ή ειδικών επιβαρύνσεων και περί των όρων στους οποίους υπόκειται η διατήρηση αυτή,οι ενισχύσεις, επιδοτήσεις ή ειδικές επιβαρύνσεις διακόπτονται όταν και όπως καθορίσει η Ανωτάτη Αρχή κατόπιν διαβουλεύσεως με το Συμβούλιο, χωρίς η διακοπή αυτή να είναι υποχρεωτική προ της ημερομηνίας ενάρξεως της μεταβατικής περιόδου για τα εν λόγω προϊόντα.
Αρθρο 69

1. Τα Κράτη μέλη αναλαμβάνουν την υποχρέωση να εξαλείφουν κάθε περιορισμό της απασχολήσεως στις βιομηχανίες άνθρακος και χάλυβος βασιζόμενο επί της ιθαγενείας όσον αφορά εργαζομένους υπηκόους ενός των Κρατών μελών, οι οποίοι έχουν αναγνωρισμένη ειδίκευση στα επαγγέλματα άνθρακος και χάλυβος, με την επιφύλαξη των περιορισμών που προκύπτουν από θεμελιώδεις ανάγκες υγείας και δημοσίας τάξεως.

2. Για την εφαρμογή της διατάξεως αυτής, τα Κράτη μέλη θεσπίζουν κοινό ορισμό των ειδικοτήτων και των όρων της ειδικεύσεως, προσδιορίζουν με κοινή συμφωνία τους περιορισμούς που προβλέπονται στην προηγουμένη παράγραφο και αναζητούν τις τεχνικές μεθόδους που επιτρέπουν την προσέγγιση της προσφοράς και της ζητήσεως εργασίας στο σύνολο της Κοινότητος.

3. Επί πλέον, για τις κατηγορίες εργαζομένων που δεν προβλέπονται στην προηγούμενη παράγραφο, και στην περίπτωση που η ανάπτυξη της παραγωγής στη βιομηχανία του άνθρακος και του χάλυβος εμποδίζεται από έλλειψη καταλλήλου εργατικού δυναμικού, τα Κράτη μέλη προσαρμόζουν τις περί αλλοδαπών εργαζομένων διατάξεις τους κατά το μέτρο που είναι αναγκαίο για να τεθεί τέρμα στην κατάσταση αυτή· ιδίως, διευκολύνουν την επαναπασχόληση των εργαζομένων που προέρχονται από τις βιομηχανίες άνθρακος και χάλυβος άλλων Κρατών μελών.

4. Τα Κράτη μέλη απαγορεύουν κάθε διάκριση ως προς την αμοιβή και τους όρους εργασίας μεταξύ εργαζομένων υπηκόων του κράτους και εργαζομένων αλλοδαπών, με την επιφύλαξη των ειδικών μέτρων για τους μεθοριακούς εργαζομένους· ιδίως, αναζητούν μεταξύ τους κάθε αναγκαίο διακανονισμό ώστε οι διατάξεις περί κοινωνικής ασφαλίσεως να μην εμποδίζουν τη διακίνηση του εργατικού δυναμικού.

5. Η Ανωτάτη Αρχή οφείλει να κατευθύνει και να διευκολύνει τη δράση των Κρατών μελών για την εφαρμογή των μέτρων που προβλέπονται στο παρόν άρθρο.

6. Το παρόν άρθρο δε θίγει τις διεθνείς υποχρεώσεις των Κρατών μελών.
Αρθρο 6

Εκτός των τακτικών ανανεώσεων, τα καθήκοντα του δικαστού λήγουν ατομικώς διά θανάτου ή παραιτήσεως

Σε περίπτωση παραιτήσεως δικαστού, η επιστολή παραιτήσεώς του απευθύνεται στον πρόεδρο του Δικαστηρίου για να διαβιβασθεί στον πρόεδρο του Συμβουλίου. Διά της κοινοποιήσεως αυτής η θέση καθίσταται κενή.

Εκτός των περιπτώσεων εφαρμογής του άρθρου 7, κάθε δικαστής συνεχίζει να ασκεί τα καθήκοντά του μέχρι της αναλήψεως καθηκόντων εκ μέρους του διαδόχου του.
11951K042

Συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος ( ΕΚΑΧ ), Τίτλος δεύτερος - Τα όργανα της Κοινότητος, Κεφάλαιο IV: Το Δικαστήριο,Άρθρο 42